Fără animale la circ. Franța ia măsuri împotriva cruzimii față de animale.
96% dintre animalele de circ își petrec viața în cuști sau lanțuri. În Franța nu se vor mai construi acvarii și parcuri marine. Circurile vor primi 8 milioane de euro ca să se adapteze la noile reguli.
Franța ia măsuri împotriva cruzimii față de animale. Ministrul ecologiei din Franța, Barbara Pompili, anunță că vor interzice treptat exploatarea animalelor în cadrul circurilor călătoare prin țară.Urșii, tigrii, leii și elefanții nu vor mai apărea pe scena circurilor. De asemenea, Pompili a anunțat că dihorii nu vor mai fi crescuți pentru blană, iar delfinii și orcile nu vor mai fi ținute în captivitate în parcurile marine.Restricțiile nu se vor aplica pentru grădinile zoologice și pentru celelalte atracții cu locații stabile din Franța.